|  |
| --- |
| **Objekta higiēniskais novērtējums** |
| Rīgā |

|  |
| --- |
| 05.06.2023 |

|  |
| --- |
| 1. **Objekta nosaukums:** Bērnu diennakts nometne “Ecoland” |
| 1. **Objekta īpašnieks:** Nomnieks **-** SIA “Ecoland”, reģistrācijas Nr. 40103394628 |
| 1. **Objekta adrese:** “Kļavas”, Zvejniekciems, Saulkrastu pagasts, Saulkrastu novads |
| 1. **Novērtēšanu veica:** 22.05.2023. vides veselības analītiķe Jeļena Gorjačeva |
| 1. **Novērtēšanā piedalījās:** Nometnes vadītāja – Jekaterina Srebnaja |
| 1. **Konstatēts:**   **6.1. Vispārīgās ziņas par objektu/ objekta raksturojums**  Ik gadu sabiedrība ar ierobežotu atbildību “Ecoland” organizē bērnu diennakts nometnes klusā un skaistā Saulkrastu lauku teritorijā - “Kļavas”, Zvejniekciemā, Saulkrastu pagastā, Saulkrastu novadā. Maksimālais dalībnieku skaits katrā nometnē līdz 20 bērniem. Dalībnieku izmitināšana paredzēta divstāvu ēkā. Tajā ir četras guļamtelpas ( 3 guļamistabas nometnes dalībniekiem un 1 guļamistaba nometne darbiniekiem), sanitārie mezgli, atpūtas telpa, ierīkota virtuve un atklāta terase. Dušas un tualetes telpas ir pieejamas ēkas 1.stāvā, kā arī viena tualetes telpa ēkas 2.stāvā. Personīgās higiēnas ievērošanas apstākļi ir nodrošināti. Istabiņās ir vienstāvu un divstāvu gultas. Katram dalībniekam tiek nodrošināta sava guļamvieta. Dalībnieki tiks nodrošināti ar tīriem gultas piederumiem (spilveni, segas, matrači) un gultas veļu. Telpas, mēbeles un iekārtas tiek uzturētas tīras un darba kārtībā.  Programmā ir paredzētas radošās darbnīcas, fiziskās aktivitātes, komandas spēles, izglītojošas nodarbības un citas aizraujošas aktivitātes. Peldēšana tiks organizēta oficiālajā peldvietā “Saulkrastu pludmale”.  **6.2. Iekštelpu virsmu apdare**  Telpu iekšējai apdarei izmantoti kvalitatīvie un telpu funkcijai atbilstošie apdares materiāli.  **6.3. Apgaismojums**  Dzīvojamās istabiņās ir dabiskais un mākslīgais apgaismojums.  **6.4. Siltumapgāde**  Vietējā apkure – elektriskā.  **6.5. Gaisa apmaiņa**  Dzīvojamās istabiņās dabiskā gaisa apmaiņa caur logiem un durvīm. Sanitārajos mezglos – dabiskā nosūce ar sadzīves ventilatora palīdzību.  **6.6. Ūdens apgāde**  Vietējā ūdens ņemšanas vieta – urbums. Iesniegts SIA “Vides audits” laboratorijas 02.05.2023. dzeramā ūdens testēšanas pārskats Nr. 1955-26.04-23 (dzeramā ūdens kvalitāte neatbilst prasībām pēc mikroorganismu koloniju skaita), 08.05.2023. veikta atkārtota parauga ņemšana uz mikroorganismu koloniju skaita noteikšanu un iesniegts SIA “Vides audits” laboratorijas 11.05.2023. dzeramā ūdens testēšanas pārskats Nr. 2077-08.05-23.  Dzeramā ūdens kvalitāte atbilst 2017.gada 14.novembra MK noteikumu Nr.671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām.  **6.7. Kanalizācijas sistēma**  Vietējā kanalizācijas sistēma - septiķis.  **6.8. Teritorijas labiekārtošana**  Labiekārtota apkārtējā vide. Teritorija ir nožogota un sakopta.  **6.9. Vides pieejamība**  Nav paredzēta.  **6.10.Riska faktoru novērtēšana un cita informācija**  Programmā ir plānotas aktivitātes pie jūras. Peldēšanos organizē peldvietās, kas iekļautas valsts monitoringa programmā.  Ārpus nometnes norises vietas nodrošināt higiēnas normu ievērošanu. |
| **7. Slēdziens**  Objekts “Bērnu diennakts nometne “Ecoland”” Saulkrastu novadā, Saulkrastu pagastā, Zvejniekciemā, “Kļavas” atbilst higiēnas prasībām. |
| 1. **Rekomendējamie pasākumi**   Objekta darbības laikā ievērot:  - ar Veselības ministriju saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem;  - Ministru kabineta 28.09.2021. noteikumus Nr. 662 „Epidemioloģiskās drošības pasākumi Covid-19 infekcijas izplatības ierobežošanai”, 01.09.2009. noteikumus Nr. 981 „Bērnu nometņu organizēšanas un darbības kārtība” prasības;  - sanitārajos mezglos nodrošināt nepārtrauktu karstā ūdens cirkulāciju;  - peldēšanos organizēt dienas gaismā un oficiālajā peldvietā “Saulkrastu pludmale”;  - pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasībām. |

|  |  |
| --- | --- |
| Sabiedrības veselības departamenta |  |
| Higiēnas novērtēšanas nodaļas vides veselības analītiķe | Jeļena Gorjačeva |
|  |  |

|  |
| --- |
| Jeļena Gorjačeva, 67081537 |
| jelena.gorjaceva@vi.gov.lv |